اسرائیل خاریجی ایشلر باخانلیغینین امکداشلاری، تۆرکیه‌یه ائلچی تعیین ائدیلمه‌سی قرارینی سوسیال مئدیادا یایینلادیقلاری گؤرونتولو مئساژلا قوتلادی.
اسرائیل خاریجی ایشلر باخانلیغینا عاید سوسیال مئدیا حسابلاریندان "بیر مئساژینیز وار! اسرائیل و تۆرکیه قیسا زامان اؤنجه دیپلوماتیک ایلیشکیلرینین سویه‌سینی یوکسلتمه قراری آلدی و ایریت لیلیانین اسرائیلین آنکارا ائلچیسی وظیفه‌سینه تعیین ائدیلمه‌سینه قرار وئریلدی" یازیسی ایله گؤرونتولو بیر قوتلاما مئساژی پایلاشیلدی.
ویدئودا، اسرائیل خاریجی ایشلر باخانلیغی چالیشانلاری، عبرانیجه، تۆرکجه و اینگیلیزجه اولاراق تۆرکیه‌یه مئساژ گؤندردی.
مئساژدا، "سلام تۆرکیه، اسرائیل‌دن سلاملار!"، "تۆرکیه ایله ایلیشکیلرین گوجله‌ندیریلمه‌سی قونوسوندا چوخ هیجانلیییق. مازئل توو! (تبریکلر)."، "تۆرکیه‌دن دوستلاریمیزین قاییتماسی چوخ گؤزل. سیزلری پلاژلاردا گؤرمه‌یی صبیرسیزلیکله گؤزله‌ییریک. بیزیم اولان سیزیندیر"، "ایستانبول‌دا گؤروشه‌ریک!" و "تبریکلر تۆرکیه" ایفاده‌لری ایشلدیلدی.
کؤکلری تۆرکیه‌یه دایانان اسرائیللی گنج  بیر قادین مسئول دا، "بؤیوک باباسی ایزمیرده دوغولموش، تۆرکیه‌ده کؤکلری اولان بیر اسرائیللی اولاراق منیم و عائله‌مین اۆرگینده تۆرکیه‌نین چوخ گوجلو و درین یئری وار. اسرائیلدن سئوگیلر. چوخ سئویرم" دئدی.
اسرائیل خاریجی ایشلر باخانلیغی آتاما کمیته‌سی سیراغا گون، آنکارا ائلچیلیگی ایش‌گۆدری ایریت لیلیانین ائلچی اولاراق آتانماسینا قرار وئرمیشدی.
